 
     На  основу  члана  18. Закона о   јавном   информисању   и  медијима („ Службени гласник  РС“, број:  83/2014),  члана  8.  Правилника  о  суфинансирању  пројеката   за  остваривање  јавног   интереса  у  области   јавног   информисања („Службени   гласник  РС“, број: 126  /14) 

            Начелник   Општинске    управе   општине   Велика   Плана,  доноси   

ОДЛУКУ О РАСПИСИВАЊУ ЈАВНОГ  ПОЗИВА

за   суфинансирање   пројеката   за  остваривање   јавног   интереса у области јавног информисања за  2016. годину

1.Предмет конкурса: Призводња медијских садржаја ( штампаних или електронских)  за остваривање јавног интереса у области јавног информисања на територији општине Велика Плана у 2016.години, продукција или копродукција радио или тв програма или времена за емитовање тв програма.

2.Износ средстава која су опредељена за конкурс износи 2.997.186 динара планираних Одлуком о буџету општине Велика Плана за 2016.годину (“ Међуопштински службени лист општине Велика Плана и Смедеревска Паланка“ број 31/2015).

      Право    учешћа   на   конкурсу   има:

1. издавач   медија    чији    је   медиј    уписан   у   регистар    медија,  који   се   води    у   Агенцији    за   привредне   регистре;

2. правно   лице,  односно   предузетник,  који   се  бави   производњом   медијских   садржаја   и  који   има  доказ   да   ће   суфинансирани   медијски   садржај   бити   реализован    путем   медија;

3. да издавач медија има покривеност сигнала за емитовање програмских садражаја из области јавног информисања на територији општине Велика Плана;

4. издавачи медија који се не финансирају из јавних прихода

Испуњеност услова за учествовање на конкурсу подносилац пројекта доказује:

1. Изводом из Агенције за привредне  регистре;

2. Дозволу за емитовање програмских садржаја издату од Републичке радиодифузне агенције: 

3. Изјава подносиоца пројекта да се не финансира из јавних прихода;

На  конкурсу   се   може   конкурисати   само   с  једним  пројектом.   Ако је учесник конкурса издавач више медија, може на конкурсу учествовати са једним пројектом за сваки медиј.  Подносилац пријаве је у обавези  да пријаве за пројектно суфинансирање достави органу у једном оригиналном и 4 копија примерака у којем су дати пројекти са осталим траженим подацима.  Подносиоци пројекта су дужни да пројекат са свим осталим подацима поднесу на обрасцу „пријаве за пројектно суфинансирање“ који је дат у прилогу овог конкурса.
Учесник   конкурса    може   поднети   захтев  за  суфинансирање   пројекта  у  износу 

до највише  80%  вредности    предложеног   пројекта,  односно   највише   до  износа

утврђеног   конкурсом.

Реализација пројектне активности за коју се конкурише траје до истека текуће буџетске године.

 Пројекти пријављени на конкурс оцењују се према мери у којој су предложене пројектне активности подобне да остваре јавни интерес у области јавног информисања и према мери у којој на основу поднете документације учесник на конкурсу пружа већу гаранцију привржености професионалним и етичким медијским садржајима.

Програмски садржај се односи на објављивање информативних медијских садржаја од јавног интереса за грађане Велике Плане у следећим областима:

-привреде, образовања, културе, спорта, здравства, социјалне политике, унапређење заштите  права особа са инвалидитетом и активности о реализицији програмских активности удружења са територије општине Велика Плана.

КРИТЕРИЈУМИ ЗА ОЦЕНУ ПРОЈЕКАТА

1.Усклађеност пројекта са захтевима конкурса ;

1.1 -У којој мери ће предложена пројектна активност довести до остваривања циља постављених конкурсом ( веза између активности које издавач медија предузима и циљева који се очекују да се реализују путем конкурса),у којој мери ће предложени износ трошкова пројектом довести до жељених резултата који указују да ће буџетска средства бити коришћена на најрационалнији начин и тиме бити остварен јавни интерес

2. Ажурност учесника конкурса у припремању и емитовању  информација од јавног значаја за грађане општине Велика Плана за наведене области; 

2.1-Од посебног је значаја ажурност и брзина припреме информација од јавног значаја за грађане општине Велика Плана, за значајне друштвене области као што су образовање, култура, спорт, социјална заштита, унапређење и заштита права особа са инвалидитетом као и ажурност емитовања тих медијских садржаја а све у циљу брзог и благовременог информисања грађана општине Велика Плана.

3.Значај пројекта за општину Велика Плана; 

3.1- Са становишта општине Велика Плана и њених грађана, од посебне је важности значај пројекта, циљевима који се постижу путем предложених пројектних активности и у којој мери ће бити задовољена потреба грађана општине за правовременим и истинитим медијским садржајима као и за које области социјалног деловања.

Рок за достављање пријава на конкурс износи 8 дана од дана објављивања конкурса у дневном листу „ Информер“.Уколико последњи дан рока спада у нерадни дан рок се помера за први наредни радни дан. 
Пријава   на   конкурс   подноси   се  Комисији   у   затвореној   коверти,  са назнаком „За   избор   пројекта   за   остваривање   јавног   интереса   у области  јавног   информисања“   путем   поште   или    предајом   на  писарници  Општинске  управе   општине   Велика   Плана.  

Неблаговремене пријаве  на конкурс или пријаве  упућене   факсом, Комисија  неће  разматрати.Учесник конкурса који је поднео пројекат са непотпуном или непрецизно попуњеном документацијом, обавестиће се да недостатак отклони у накнадном року.Пројекат учесника конкурса који у накнадно одређеном року не достави тражену документацију, не разматра се.Учеснику конкурса који није поднео ни један прописани документ наведен у јавном позиву за учешће на конкурсу, осим обрасца за пријаву, не доставља се обавештење из става 1.овог члана и његов пројекат се не разматра.    
Уз пријаву на конкурс, подносилац пројекта је дужан да достави образац 1.-пријава на конкурс, која се може преузети са ВЕБ сајта општине Велика Плана  (www.velikaplana.rs ).     
Упућује се позив новинарским и медијским удружењима која су регистрована најмање три године пре датума расписивања конкурса, као и медијским стручњацима да доставе своје предлоге за чланове комисије.

 Рок за достављање предлога за чланове комисије исти је као и рок за подношење пријава на конкурс. 
Одлуку о расподели средстава, орган који је расписао конкурс донеће најкасније у року од 90 дана од дана закључења конкурса. 

Додатне информације се могу добити сваког радног дана у интервалу од 11-13 часова на телефон : 026/516-308

